Funet-verkon verkkotunnuspolitiikka 30.3.2004

1. Jokaisella Funet-asiakasorganisaatiolla on yksi pääasiallinen
verkkotunnus (esim. helsinki.fi). Tästä tunnuksesta vastaa se
asiakasorganisaation osa, joka maksaa Funetin vuosimaksun.

2. Kukin Funet-asiakasorganisaatio hakee Viestintävirastolta oman
verkkotunnuksensa ja järjestää omat ensisijaisen ja toissijaisen
nimipalvelunsa, myös käänteisnimipalvelun, itse. (Katso kuitenkin
kohdat 3. ja 6.)

3. Funet-verkossa olevien koneiden ip-osoitteiden käänteisnimipalvelun
pitää aina osoittaa pääasialliseen verkkotunnukseen tai muuhun
verkkotunnukseen, josta pääasiallinen verkkotunnus käy selvästi ilmi.

4. Jäsenorganisaatio voi halutessaan hakea useammankin verkkotunnuksen
Viestintävirastolta.

5. Muiden kuin .fi-päätteisten verkkotunnusten käyttämistä ei suositella
(katso perustelut).

6. Tieteen tietotekniikan keskus CSC tuottaa Funet-asiakkailleen
varanimipalvelua (ns-secondary.funet.fi). Sitä voidaan käyttää vain
.fi-päätteisille verkkotunnuksille.

7. Ennen .fi-verkkotunnuksen rekisteröimistä on hakemuksen teknisestä
osasta toimitettava kopio CSC:lle, mikäli aiotaan käyttää CSC:n 
tarjoamaa varanimipalvelua. Ilmoituksen tekee pääasiallisesta
verkkotunnuksesta vastaava asiakasorganisaation osa.

Perustelut:

- Verkkotunnukset ovat olennainen osa verkon toimintaa. Tätä politiikkaa
noudattamalla on mahdollista valvoa Funet-verkon nimipalvelun toimintaa
ja tietää kuka vastaa mistäkin osasta verkon liikennettä.
Rikkinäisestä tai puutteellisesta nimipalvelusta seuraa sekä
toiminnallisia että tietoturvaongelmia.

- Muut kuin .fi-verkkotunnukset aiheuttavat helposti väärinkäsityksiä.
Erityisesti sekaannusta aiheuttavia ovat muiden maiden
kansalliset verkkotunnukset. Siksi suositellaan pelkästään
.fi-verkkotunnusten käyttöä.

- Automatisoitua ja keskitettyä varanimipalvelua ei voida järjestää
muille kuin .fi-verkkotunnuksille. (Tällä hetkellä CSC:n ylläpitämässä
varanimipalvelussa on yli 1700 verkkotunnusta).

- CSC:n varanimipalvelua käytettäessä on ennen hakemuksen jättämistä
Viestintävirastolle pystytettävä oma nimipalvelu, sallittavat zone-siirrot
varanimipalvelun osoitteista, ilmoitettava CSC:lle omien
palvelinten nimet ja ip-osoitteet sekä yhteystiedot, joista selviää kenen
mikäkin verkkotunnus on ja kehen ottaa ongelmatilanteessa yhteyttä.
Katso tarkempi ohjeistus alta viitteistä löytyvästä osoitteesta.

Viitteet:

- Viestintävirasto: https://domain.ficora.fi/fiDomain/aca.aspx
- Teknisiä ohjeita: http://www.csc.fi/suomi/funet/nimipalvelu/
                    https://info.funet.fi/palvelut/